sasicodes/solvari-1 huggingface dataset:
நீங்கள் எனது உரையை செவிமடுத்தால் அது உங்களுக்கு சுபிட்சத்தைக் கொண்டு வரும் இப்பொழுது காலித் பின் வலீத் ரழி அவர்கள் உறுதியான குரலில்.. இல்லையெனில் இந்தப் பகுதியே குப்பைக் கிடங்காக மாற்றப்படும்.
இதனைக் கேட்ட நஜ்ரான் மக்கள் இனி நம்முடைய எதிர்காலம் என்பது இஸ்லாத்தை ஏற்றுக் கொள்வதில் தான் இருக்கின்றது என்று முடிவெடுத்தவர்களாக இஸ்லாத்தை ஏற்றுக் கொண்டார்கள்.
காலித் பின் வலீத் ரழி அவர்கள் தனது வாழ்நாள் முழுவதும் இடைவிடாது இஸ்லாமியப் பிரச்சாரப் பணிகள் மூலமாக மக்களை இஸ்லாத்தின் பால் அழைத்துக் கொண்டும் இன்னும் இஸ்லாத்திற்கு எதிராக கிளந்தெழுவோர்களுக்கு எதிராகப் போர் புரிந்து கொண்டும் இஸ்லாமியப் பணிக்காகத் தன்னை அற்பணித்த வாழ்வை மேற்கொண்டு வாழ்ந்து வந்தார்.
அவர் என்றைக்கு இஸ்லாத்தினைத் தனது வாழ்வியல் நெறியாக ஏற்றுக் கொண்டாரோ அன்றிலிருந்து இறைத்தூதர் ஸல் அவர்களின் கட்டளைப்படியும் அவர்களின் தலைமைக்குக் கீழ்ப்படிந்தும் போர்களில் கலந்து கொண்டார்.
இன்னும் போர்களில் முன்னணிப் படைத்தளபதியாக இவரை நியமித்ததன் மூலம் காலித் பின் வலீத் ரழி அவர்கள் மீது இறைத்தூதர் ஸல் அவர்கள் எந்தளவு நன்னம்பிக்கை கொண்டிருப்பார்கள் என்பது நமக்குப் புலனாகின்றது.
இன்னும் இறைத்தூதர் ஸல் அவர்கள் மரணத்தை தழுவிய பொழுது இவரைப் போன்ற வீரத்தியாகிகளின் கைகளில் இஸ்லாத்தை ஒப்படைத்து விட்டுப் போவது குறித்து மிகவும் சந்தோஷமடைந்தார்கள்.
இந்த உலகத்தில் பல நாடுகள் தங்களுக்கு கீழ் பணியாற்றக் கூடிய படைவீரர்களுக்குக் கொடுக்கக் கூடிய பதக்கங்கள் பட்டங்கள் கேடயங்கள் ஆகிய அனைத்தையும் விடவும் இறைவனது திருப்தியும் இறைத்தூதர் ஸல் அவர்களது திருப்தியும் எவ்வளவு மேன்மையானது.. அந்தத் திருப்தியைத் தான் காலித் பின் வலீத் ரழி அவர்கள் இறைத்தூதர் ஸல் அவர்கள் மூலமாகப் பெற்றுக் கொண்டார்கள்.
அவர்களது பிரிவு நபித்தோழர்களை ஒரு உலுக்கு உலுக்கி எடுத்தது வானமே இடிந்து தலையில் வீழ்ந்து விட்டது போல நபித்தோழர்கள் உணர்ந்தார்கள்.
இன்னும் எவராவது இறைத்தூதர் ஸல் அவர்கள் இறந்து விட்டார்கள் என்று சொன்னீர்கள் என்றால் எனது வாளுக்கு இறையாக நேரிடும் என்று தனது வாளை உருவிக் கொண்டு எதிர்ப்படுபவர்களை அச்சமூட்டிக் கொண்டிருந்தார்.
இந்த இக்கட்டான நிலையில் அபுபக்கர் ரழி அவர்கள் ஒரு வரலாற்றுச் சிறப்புமிக்கதொரு உரையை நிகழ்த்தி அந்த அமளி துமளிகளை அடக்கிப் போட்டார்.
இவர்கள் இஸ்லாம் விதிக்கக் கூடிய வரம்புகளையும் சட்ட திட்டங்களையும் பேண முடியாது பலவீனமானவர்களாக இருந்த காரணத்தால் இஸ்லாத்தை விட்டும் வெளியேறினார்கள்.
இன்னும் அஸ்வத் அன்ஸி முஸைலமா கத்தாப் பின்பு தலீஹா மற்றும் சஜ்ஜா ஆகிய குலத்தலைவர்கள் குழப்பக்காரர்களாக இவர்கள் தங்களை இறைத்தூதர்கள் எனப் பிரகடனப்படுத்திக் கொண்டார்கள்.
ஒரு பக்கம் தங்களது வழிகாட்டியும் தலைவருமான இறைத்தூதர் ஸல் அவர்களை இழந்து துக்கத்தில் அவர்களை அடுத்து யாரை தங்களது தலைவராகத் தேர்ந்தெடுத்துக் கொள்வது யாரை கலீஃபாவாக ஆட்சித் தலைவராக நியமிப்பது என்ற கவலையில் இருந்தார்கள்.
இந்த பிரச்னைகளுக்கிடையில் இஸ்லாத்தினை விட்டு வெளியேறியவர்கள் மற்றும் போலித் தூதர்களது பிரகடனங்கள் ஆகிய அனைத்தும் முஸ்லிம்களைக் கவலையில் ஆழ்த்தியது.
இந்த இக்கட்டான சூழ்நிலையில் தான் அபுபக்கர் ரழி அவர்கள் தலைமைப் பொறுப்பேற்றார்கள் அவர்கள் பொறுப்பேற்றபின்பு நிலைகுலையாது உறுதியான திடமான பல நடவடிக்கைகள் எடுத்தார்கள் தீமைகள் பலவற்றைக் களைந்ததோடு குழப்பக்காரர்களையும் ஒழித்தார்கள்.
குழப்பக்காரர்களுக்கு எதிராகப் போர்ப் பிரகடனம் செய்த அபுபக்கர் ரழி அவர்கள் தலீஹா பின் கவாலித் மற்றும் மாலிக் பின் நவீரா என்ற போலித் இறைத்தூதர்களை எதிர்த்து காலித் பின் வலீத் ரழி அவர்களை படையுடன் அனுப்பி வைத்தார்கள்.
இன்னும் முஸைலமா பின் கத்தாப் க்கு எதிராக இக்ரிமா ரழி அவர்களையும் அஸ்வத் அன்ஸி க்கு எதிராக முஹாஜிர் பின் அபீ உமைய்யா ரழி அவர்களையும் அனுப்பி வைத்தார்கள்.
இன்னும் திஹாமா பகுதியை வெற்றி கொள்வதற்காக சுவைத் பின் மக்ரான் ரழி அவர்களையும் இன்னும் கததா வை வெற்றி கொள்வதற்காக அம்ர் இப்னுல் ஆஸ் ரழி அவர்களையும் அனுப்பி வைத்தார்கள்.
இவ்வாறு அனுப்பி வைக்கப்பட்ட படைத்தளபதிகளில் தலீஹா பின் கவாலித் என்பவனை காலித் பின் வலீத் ரழி அவர்கள் முதன் முதலாக வெற்றி கொண்டார்கள்.
கவாலித் என்பவன் இறைத்தூதர் ஸல் அவர்கள் நோய்வாய்ப்பட்டிருக்கின்றார்கள் என்பதைக் கேள்விப்பட்டவுடனேயே தன்னைத் தானே இறைத்தூதர் என்று அறிவித்துக் கொண்டான்.
அஸத் கதஃபான் தாய் ஆபஸ் மற்றும் பனூ தீபான் போன்ற குலத்தவர்கள் ஒரே கோத்திரத்தைச் சேர்ந்தவர்களாகையினால் இவர்கள் அனைவரும் அவர்களது கோத்திரத்தைச் சேர்ந்த மாலிக் பின் நவீராவை இறைத்தூதர் என்று ஏற்றுக் கொண்டதோடு அவனை ஆதரிக்கவும் பின்பற்றவும் செய்தனர்.
எனவே ஒருங்கிணைந்த இந்த கோத்திரத்தவர்களை வெற்றி கொள்வதென்பது சாதாரண விஷயமல்ல ஆனால் காலித் பின் வலீத் ரழி அவர்கள் அதனைச் செய்து காட்டினார்கள்.
போர் தொடங்குவதற்கு முன்பாக அதீ பனி ஹாதிம் அவர்கள் தாய் குலத்தவர்களுடன் பேசி தாய் குலத்தவர்களை போரிலிருந்து விலகி இருக்கச் செய்ததோடு முஸ்லிம்களுக்கு ஆதரவாகச் செயல்பட வைத்தார்.
பின்னர் அபுபக்கர் ரழி அவர்களது ஆணைப்படி அன்ஸார்களையும் முஹாஜிர்களையும் கொண்டதொரு படையை நானும் ஒரு இறைத்தூதர் தான் என வாதாடிக் கொண்டிருந்த முஸைலமா பின் கத்தாப்பை சந்திக்க காலித் பின் வலீத் ரழி அவர்களது தலைமையில் அனுப்பி வைத்தார்கள்.
இதற்கு முன்பாக சர்ஜீல் பின் ஹஸனா ரழி மற்றும் இக்ரிமா ரழி ஆகியோர்களின் தலைமையில் சென்ற படையை முஸைலமா வெற்றி கொண்டிருந்தான்.
இரண்டு படைகளும் கடுமையாகப் போரிட்டதில் முஸைலமாவின் படைகள் முஸ்லிம்களுக்கு ஒரு இன்ஞ் நிலத்தைக் கூட விட்டுத் தராத அளவுக்கு போரிட்டனர்.
நிலமையின் தீவிரத்தைப் புரிந்து கொண்டு அதனை மதிப்பீடு செய்த காலித் பின் வலீத் ரழி அவர்கள் முஸ்லிம்களின் படைகளை அவரவர் குலத்தின் அடிப்படையில் பிரித்தெடுத்தார்கள்.
பின் அவர்களிடம் பந்தயம் கட்டி யார் உங்களில் முன்னேறுகின்றார்கள் என்பதை நான் பார்த்துக் கொண்டிருப்பேன் எங்கே பார்க்கலாம் யார் எதிரிகளை ஊடறுத்து முன்னேறிச் செல்கின்றார்கள் என்பதை.. என்று உசுப்பேற்றி அவர்களது வீரத்தைத் தட்டி விட்ட காலித் பின் வலீத் ரழி அவர்களது திட்டம்.. நன்கு வேலை செய்ய ஆரம்பித்தது.
ஒவ்வொரு குலத்தவர்களும் தங்களது குலப் பெருமையைக் காட்டிட இது தான் சந்தர்ப்பம் என்று தங்களது உடல் பொருள் ஆவி அத்தனையையும் தியாகம் செய்து போரிட்டார்கள்.
எனவே கோட்டை மீது ஏறிக் குதிக்கவோ அல்லது கதவை உடைத்துக் கொண்டு கோட்டைக்குள் செல்லவோ இயலாத நிலையில் முஸ்லிம்கள் கோட்டையை முற்றுகையிட்டு நின்று கொண்டிருந்தனர்.
நிலமையின் தீவிரத்தைப் புரிந்து கொண்ட பரா பின் மாலிக் ரழி அவர்கள் தனது தோழர்களை அழைத்து என்னை கோட்டையின் உள்ளே சென்று விழும்படியாகத் தூக்கி எறியும்படி கூறினார்.
இந்தச் சூழ்நிலையைத் தனக்குச் சாதகமாகப் பயன்படுத்திக் கொண்ட பரா பின் மாலிக் ரழி அவர்கள் எதிரிகளைச் சாய்த்த வண்ணமே கோட்டையின் கதவுப் பகுதிக்கு வந்து கதவைத் திறந்து விட்டார்.
கோட்டைக் கதவு திறக்கப்பட்டதும் காலித் பின் வலீத் ரழி அவர்கள் தலைமையில் கோட்டையைச் சுற்றி முற்றுகையிட்டுக் கொண்டிருந்த இஸ்லாமியப் படைகள் இப்பொழுது கோட்டைக்குள் நுழைய ஆரம்பித்தனர்.
படைகள் ஓய்வெடுத்துக் கொண்டிருந்த பொழுது அபுபக்கர் ரழி அவர்களிடமிருந்து வந்த ஆணை ஒன்று காலித் பின் வலீத் ரழி அவர்களை ஈரான் மற்றும் ஈராக் நோக்கிச் செல்ல வைத்தது.
காலித் பின் வலீத் ரழி அவர்கள் அந்த இடத்தை அடைந்ததும் அந்தப் பகுதியின் ஆட்சியாளராக ஹர்மஸ் க்கு ஒரு அழைப்பு மடல் ஒன்றை அனுப்பி வைத்தார்.
இல்லையென்றால் நீ எவ்வாறு இந்த உலக வாழ்வை நேசிக்கின்றாயோ அதனை விட மரணத்தை நேசிக்கக் கூடிய கூட்டத்தை நீ சந்திப்பது என்பது தவிர்க்க இயலததாகி விடும் என்று அக்கடிதத்தில் எழுதப்பட்டிருந்தது.
அந்தக் கடிதத்தைப் பார்த்த ஹர்மஸ் செய்த வேலை என்னவென்றால் உடனே ஈரானுடைய பேரரசனுக்கு தகவல் அனுப்பி மிகப் பெரிய படை ஒன்றை தனக்கு உதவியாக அனுப்பி வைக்கும்படி கோரிக்கை வைத்தான்.
இரண்டு படைகளும் மோதவிருக்கும் வேலையில் ஹர்மஸ் பெருமையின் காரணமாக தன்னை முஸ்லிம்களால் என்ன செய்து விட முடியும் பார்க்கலாம் என்று மார் தட்டிக் கொண்டு நின்றான்.
இன்னும் கனீமத் போர்ப் பொருட்களாக ஏராளமானவற்றை முஸ்லிம்கள் பெற்றுக் கொண்டார்கள் இன்னும் ஹர்மஸ் அணிந்திருந்த விலை மதிக்க முடியாத பூ வேலைப் பாடுகளுடன் கூடிய தலைக் கவசத்தையும் முஸ்லிம்கள் போர்ப் பொருளாகப் பெற்றார்கள்.
ஒரு லட்சம் திர்ஹம் விலைமதிப்புள்ள அந்த தலைக் கவசததை அபுபக்கர் சித்தீக் ரழி அவர்கள் காலித் பின் வலீத் ரழி அவர்களுக்குப் பரிசாக வழங்கி கௌரவித்தார்கள்.
இன்னும் எல்லாப் போர்களிலும் அதாவது தாத்துஸ் ஸலாசில் வலீஜாப் போர் அலீஸ் போர் அம்கீஸிய்யா ஹைரா அன்பர் ஐனுல் தமர் ஹஸீர் ஃகனாஃபஸ் மஸீஃக் ஸமீல் மற்றும் ஃபரஸ் ஆகிய போர்களிலும் காலித் பின் வலீத் ரழி அவர்களின் தலைமையின் கீழ் போரிட்ட இஸ்லாமியப் படை வெற்றிகளைக் குவித்தது.
எதிரிகளை விட ஆள் பலத்திலும் ஆயுத பலத்திலும் குறைவாக இருந்த போதிலும் எதிரிகளைச் சந்தித்த அத்தனை போர்களிலும் முஸ்லிம்களே வெற்றி பெற்றனர்.
தாதுல் சலாஸில் போர் இஸ்லாமியப் படைகள் ஈராக்கில் நடத்திய போர்களில் காலித் பின் வலீத் ரழி அவர்கள் கலந்து கொண்ட முதல் போர் இந்த சலாஸில் போர் தான்.
இந்தப் பகுதியை ஆண்டு கொண்டிருந்த ஹர்மெஸ் ஈரான் ஆட்சியாளர்களிடமிருந்து அதிக ஒத்துழைப்புகளையும் உதவிகளையும் பெற்றுக் கொண்டிருந்தான்.
ஹர்மஸ் மிகவும் அகங்காரமும் ஆணவமும் கொண்ட மன்னனும் இன்னும் அவன் தலையில் சூடியிருக்கக் கூடிய மணிமுடியில் தங்க இலைகளால் செய்யப்பட்டதும் இன்னும் வைரம் வைடூரியங்களால் அலங்கரிக்கப்பட்டதுமாக இருந்ததுடன் அதன் மதிப்பு அன்றைய திர்ஹத்தில் ஒரு லட்சம் மதிப்புடையதாகவும் இருந்தது.
அல்லாஹ்வின் மிகப் பெரிய படைப்பாகிய அந்த மிருகத்தை அந்தப் பகுதி மக்கள் அதுவரை யாரும் கண்டதில்லை என்பதால் மிகப் பெரிய விலங்கைப் பார்த்தவுடன் அவர்கள் திகிலடைந்தார்கள்.
காலித் பின் வலீத் ரழி அவர்கள் பத்தாயிரம் முஸ்லிம்களுடன் ஈராக் பகுதிக்குள் நுழைந்த போது எட்டாயிரம் முஸ்லிம்களுடன் ஜாலு என்ற இடத்திலிருந்து திரும்பி வந்து கொண்டிருந்த மத்னா பின் ஹாரிதா ரழி அவர்கள் இப்பொழுது காலித் பின் வலீத் ரழி அவர்களுடன் இணைந்து கொண்டார்கள்.
ஒரு படைப்பிரிவுக்கு மத்னா பின் ஹாரிதா ரழி அவர்களையும் இன்னுமொரு பிரிவுக்கு அதீ பின் ஹாதிம் ரழி அவர்களையும் இன்னும் மூன்றாவது பிரிவுக்கு காலித் பின் வலீத் ரழி அவர்களே தலைமைப் பொறுப்பை ஏற்றுக் கொண்டார்கள்.
காலித் பின் வலீத் ரழி அவர்கள் ஹர்முஸ் மன்னனைச் சந்திக்கும் முறை வரும் பொழுது ஹர்முஸ் ன் படைவீரர்கள் விரைந்து செயல்பட்டு காலித் பின் வலீத் ரழி அவர்களைத் தாக்கிட வேண்டும் என்பது தான் அந்த சதித் திட்டம்.
காலித் பின் வலீத் ரழி அவர்கள் ஹர்முஸ் மன்னனை நோக்கி நகரத் தொடங்கியதும் ஈராக்கிய வீரர்கள் காலித் பின் வலீத் ரழி அவர்களைத் தாக்கும் எண்ணத்துடன் முன்னேறினர்.
காலித் பின் வலீத் ரழி அவர்களைத் தாக்கும் நோக்கத்துடன் ஹர்முஸ் ன் ஆட்கள் முன்னேறுவதைக் கண்ட காகா பின் அம்ர் ரழி அவர்கள் விரைந்து செயல்பட்டு அவர்களைத் தடுத்துத் தாக்கியதுடன் அந்த இடத்திலேயே ஹர்முஸ் ன் படைவீரர்கள் பலரைக் கொன்று குவித்தார்.
அலீஸ் போர் அலீஸ் இந்த நகரம் யூப்ரடிஸ் நதிக் கரையின் ஓரத்தில் ஹைரா மற்றம் அப்லாஹ் ஆகிய நகரங்களுக்கு இடையே அமைந்த ஊராகும்.
அரபுக் குலத்தவர்கள் சிலர் இந்த நதிக்கரையில் குடியமர்ந்து கொண்டு ஈராக் மன்னனுடன் இணைந்து முஸ்லிம்களுக்கு எதிராகப் போர் செய்வதற்குத் திட்டமிட்டுக் கொண்டிருந்தார்கள்.
அவர்களில் மிகப் பிரபலமான வீரரெனப் போற்றப்பட்ட மாலிக் பின் கைஸ் காலித் பின் வலீத் ரழி அவர்களின் தாக்குதலின் முன் தாக்குப் பிடிக்க முடியாமல் மரணத்தைத் தழுவினான்.
இன்னும் அவர்கள் சாப்பிடுவதற்காக தயாரித்து வைத்திருந்த ரொட்டியைக் கூட சாப்பிடுவதற்கு நேரம் கொடுக்கவில்லை காலித் பின் வலீத் ரழி அவர்கள்.
இந்த நகரைக் கைப்பற்றுவதன் மூலம் முஸ்லிம்களுக்குத் தொந்திரவு கொடுத்துக் கொண்டிருந்த அரபுக் குலங்களைக் கட்டுப்படுத்த முடியும் என்பது முஸ்லிம்களின் திட்டமாக இருந்தது.
மேலும் இந்த நகரம் யூப்ரடிஸ் கதிக் கரையின் அருகே இருந்த காரணத்தினால் பயணத்திற்கு கடல் மார்க்கத்தைத் தேர்ந்தெடுத்தார் காலித் பின் வலீத் ரழி அவர்கள்.
முஸ்லிம் போர் வீரர்கள் கைராவை நோக்கி வருவதை அறிந்த கைராவின் கவர்னர் தனது மகனது தலைமையின் கீழ் முஸ்லிம்களை எதிர்ப்பதற்காகப் படையை அனுப்பி வைத்தார்.
இந்தப் போரின் போது கைராவின் கவர்னருக்கு மிகவும் கைசேதமான நேரமாக இருந்தது அதாவது அவரது மகன் போரில் கொல்லப்பட்டான் அவரது கூட்டு நாடாக இருந்த ஈரானின் மன்னரும் அப்போது இறந்திருந்தார்.
தொடர்ந்து போரிட்டு வந்து கொண்டிருக்கக் கூடிய முஸ்லிம்களுக்கு ஓய்வு அளிக்கக் கூடிய இடமாக கைராவைத் தேர்ந்தெடுத்துக் கொண்ட காலித் பின் வலீத் ரழி அவர்கள் அங்கேயே ஒரு வருடம் தங்கியிருந்தார்கள்.
இன்னும் மிகப் பரந்த பிரதேசமாகிய ஈராக்கையும் அதன் சுற்றுப் புறங்களில் உள்ள பகுதிகளை ஒருங்கிணைப்பதற்காக மிகவும் தேர்ச்சி பெற்ற படைத் தளபதிகளான தரார் பின் அஸ்வர் ரழி காகா பின் அம்ர் ரழி மற்றும் மதனா பின் ஹாரிதா ரழி ஆகியவர்களை அனுப்பி வைத்தார்கள்.
அபுபக்கர் ரழி அவர்கள் மிகப் பிரபலமான தளபதிகளான அபூ உபைதா பின் அல் ஜர்ராஹ் ரழி யஸீத் பின் அபூசுஃப்யான் ரழி ஆமிர் முஆவியா பின் அபூசுஃப்யான் ரழி அம்ர் பின் அல் ஆஸ் ரழி ஆகியோர்களின் தலைமையில் ரோமப் பகுதிகளுக்கு ஒரு படையை அனுப்பி வைத்தார்.
இந்தப் படையின் சிரியாவின் பல பகுதிகளுக்கும் சென்றதோடல்லாமல் சென்ற பகுதிகளிலெல்லாம் இஸ்லாத்தின் வெற்றிக் கொடியை நாட்டி வைத்தது.
இப்பொழுது ரோமப் படைகளுடன் மோதுவது என்ற அபுபக்கர் ரழி அவர்களுடைய முடிவுடன் இந்த வெற்றிகளைக் கணக்கிடும் பொழுது இப்பொழுது சந்திக்கவிருக்கின்ற சூழல் மிகவும் பாரதூரமானதாக இருந்தது.
முஸ்லிம்களின் இந்தப் படை நகர்த்தலைக் கேள்விப்பட்ட ரோமப் பேரரசன் ஸீஸர் தனது மந்திரிப் பிரதானிகளிடம் நிலைமையின் விபரீதத்தை இட்டு கலந்தோசனை செய்த பொழுது இப்பொழுது நாம் முஸ்லிம்களிடம் மோத வேண்டாம் என்ற கருத்தை மன்னர் மந்திரிப் பிரதானிகளிடம் தெரிவித்தான்.
ஆனால் மந்திரிகளோ மன்னரின் கருத்தை ஏற்காமல்.. முஸ்லிம்களுக்கு நாம் ஒரு பாடத்தைக் கற்பித்துக் கொடுக்க வேண்டும் இன்னும் அந்தப் பாடத்தை அவர்களின் சந்ததிகள் கூட மறக்கக் கூடாது என்று உருமினர்.
இன்னும் இவர்கள் அனைவரும் ஒருங்கிணைந்து செயலப்படாமல் பல்வேறு தளபதிகளின் கீழ் யர்முக் ஆற்றின் வௌவேறு பகுதிகளில் தனித்தனியாகப் பிரிந்திருந்தனர்.
இந்த நிலையில் யர்முக் ஆற்றின் கரைக்கு தனது படையினருடன் வந்த காலித் பின் வலீத் ரழி அவர்கள் நிலைமையின் பாதகத்தை உணர்ந்து அனைத்துத் தளபதிகளையும் அழைத்து ஒரு ஆலோசனைக் கூட்டமொன்றை நடத்தினார்.
இதனடிப்படையில் ஒவ்வொரு நாளும் ஒவ்வொரு தளபதியின் கீழ் போர் செய்வது என்றும் இதன் மூலம் ஒவ்வொரு தளபதிக்கும் வாய்ப்புக் கிடைக்கும் என்ற ஆலோசனை முன் வைக்கப்பட்டது.
எப்பொழுது காலித் பின் வலீத் ரழி அவர்கள் தலைமைப் பொறுப்பை ஏற்றாற்களோ அப்பொழுது வீரர்களின் வீரத்தையும் உயிர் தியாக வேட்கையையும் உசிப்பி விடுவதற்கானதொரு வீர உரையை அவர்களுக்கு மத்தியில் ஆற்றினார்.
இந்த உரையின் தாக்கம் ஒவ்வொரு வீரரின் நாடி நரம்புகளிலும் பரவி இப்பொழுது அவர்களது தாகமெல்லாம் எதிரிகளைச் சந்திப்பதிலும் அதில் வீர மரணமடைந்து அந்த முடிவறாத சுவர்க்கத்தை அனந்தரங் கொள்வதிலும் நிலைத்திருந்தது.
காலித் பின் வலீத் ரழி அவர்கள் இவ்வாறு உரையாற்றினார்கள் என்னருமை உயிர் தியாகிகளே.. இது ஒரு வரலாற்றுச் சிறப்பு மிக்க நாள்.. மிகவும் நினைவு கூறத் தக்க நாள்.. இந்த நாளில் நமது இறைநம்பிக்கை சோதனைக்கு உட்படுத்தப்பட்டிருக்கின்றது அதற்கான பயிற்சி நம் முன் காத்திருக்கின்றது.
எனவே இன்றைய இந்த தினத்தில் நமது முரட்டுத்தனம் பாரம்பரியப் பெருமைகள் தனிப்பட்ட நபரின் சுயநலத்திற்காக பாடுபடுதல் அல்லது பிறர் நம்மைப் புகழ வேண்டும் என்பது போன்ற இஸ்லாத்திற்கு விரோதமான அனைத்தையும் தூக்கி எறிந்து விடுங்கள்.
அவர்கள் ஒவ்வொருவரும் நன்னம்பிக்கையாளர்களும் இன்னும் நம்பத்தகுந்தவர்களாகவும் அதனை விட நீங்களும் நானும் அவர்களது உத்தரவிற்குக் கட்டுப்பட்டு நடக்கும் தகுதிபடைத்தவர்களாகவும் இருக்கின்றார்கள்.
இன்றைய தினம் நீங்கள் என்னுடைய பொறுப்பின் கீழ் என்னுடைய உத்தரவுக்குக் கீழ்படிந்து நடக்கக் கூடிய படைவீரர்களாக என்னுடைய தலைமையின் கீழ் திரண்டிருக்கின்றீர்கள்.
இஸ்லாத்தின் பெருமையை நிலைநாட்டவும் இஸ்லாம் வெற்றி பெற்றிடவும் இப்பொழுது நாம் உயிர்த்தியாகம் ஒன்றை மட்டுமே நோக்கமாகக் கொண்டு போர்க்களத்தில் நுழைய இருக்கின்றோம்.
நமக்கு உதவவும் நம்மைப் பாதுகாக்கவும் அல்லாஹ் ஒருவனே போதுமானவன்.. என்ற உரையை நிகழ்த்தி முடித்ததும் இரண்டு படைகளும் மோதுவதற்குத் தயாராக யர்முக் ஆற்றின் கரையில் சந்தித்துக் கொண்டன.
நீங்கள் இங்கு வந்து தான் பெற்றுக் கொள்ள வேண்டும் என்பதில்லை நானே உங்களிடத்திற்கு அனுப்பி வைக்கின்றேன் என்று ஏளனமாகக் கூறினான்.
நாங்கள் வந்த நோக்கத்தை நீ தவறாக எடை போட்டு விட்டாய்.. நாங்கள் எதிரியின் இரத்தத்தைக் குடித்து தாக சாந்தி அடைந்த கொள்ளத் துடிப்பவர்கள்.
அதிலும் ரோமர்கள் இரத்தங்கள் மிகவும் ருசியாக இருக்கும் என்பதையும் கேள்விப்பட்டோம் அதனைச் சுவைத்துப் பார்க்கவே இங்கு வந்தோம் என்று உரத்துக் கூறினார்.
இதனைக் கூறிக் கொண்டே தனது குதிரையைக் காற்றில் பறக்க விட்ட காலித் பின் வலீத் ரழி அவர்கள் அல்லாஹு அக்பர் என உரத்து முழங்கி இஸ்லாத்தின் கொடியை உயர்த்திப் பிடித்தார் அத்துடன் எதிரியைத் தாக்க ஆரம்பிக்குமாறு முஸ்லிம்களுக்கு உத்தரவும் பறந்தது.
ஏற்கனவே வெற்றி அல்லது வீர மரணம் என்று களம் புகுந்திருந்த முஸ்லிம்கள் உத்தரவு கிடைத்ததும் தான் தாமதம் தங்களது நோக்கத்திற்கு செயல் வடிவம் கொடுக்க ஆரம்பித்தார்கள்.. காலித் பின் வலீத் ரழி அவர்கள் தனது தோழர்களைப் பார்த்து உரக்க முழங்க ஆரம்பித்தார்.
எனது தோழர்களே.. சுவனத்தின் தென்றல் காற்று இதமாக வீசுவதை நீங்கள் உணரவில்லையா.. அதன் குளிர்ச்சி உங்களை மகிழ்விக்கக் காத்திருப்பதை நீங்கள் அறியவில்லையா.. வெற்றியும் நற்பேறுகளும் காத்திருக்கின்றன.. ம்... முன்னேறுங்கள்.. என்று தனது தோழர்களுக்கு ஊக்க மருந்து கொடுக்க ஆரம்பித்தார்.
சுவனத்துச் சோலைகளின் அழகையும் வனப்பையும் திருமறைக் குர்ஆன் வசனங்களின் மூலம் ஏற்கனவே மனக் கண்களால் தரிசித்து வைத்திருந்த முஸ்லிம்கள் அதனை நித்தியமாக அடைந்து கொள்வதற்கு இப்பொழுது முழு முயற்சியை மேற்கொண்டார்கள்.
உணர்ச்சி மிக்க உரையை நிகழ்த்தி விட்டு தானும் அந்த உயரிய அந்தஸ்தை அடைய வேண்டுமே என்ற நோக்கத்தை மனதில் தேக்கி வைத்திருந்த காலித் பின் வலீத் ரழி அவர்கள் தனது நோக்கத்தை செயலில் அடைந்து காட்ட அவரும் வலது பக்கமாக இருந்து எதிரிகளை ஊடறுத்துக் கொண்டு எதிரிகளின் மையப் பகுதிக்கே சென்று விட்டார்.
யர்முக் போர்க்களத்தின் முக்கியக் த்காட்ச்சிகள் சில.. வீர மரணம் அடைந்து அந்த சுவனத்துத் தென்றலை முகர்ந்து பார்த்து விட வேண்டும் என்ற துடிப்பு யர்முக் போர்க்களத்தில் கலந்து கொண்ட ஒவ்வொரு முஸ்லிம் வீரரிடத்திலும் காணப்பட்டது.
ஒரு வீரர் அபூ உபைதா பின் அல் ஜர்ராஹ் ரழி அவர்களிடத்தில் வருகின்றார்.. அபூ உபைதா அவர்களே.. இன்று நடக்கக் கூடிய போரில் நான் வீர மரணமடைய வேண்டும் என்ற ஆசை என்னை மேலிடுகின்றது.
அவ்வாறு நான் வீர மரணமடைந்து விட்டால் இறைத்தூதர் ஸல் அவர்களிடம் சென்று நான் என்ன கூற வேண்டும் என்பதைக் கூறுங்களேன் என்று வினவி நின்றார்.
கண்ணியமிக்க புகழுக்குரியோனாகிய அல்லாஹ்.. இந்தப் போர்ப் புலிகளுக்கு வீரத்தியாகிகளுக்கு வாக்களித்ததை நிறைவேற்றி விட்டான் என்று கூறுங்கள் என்று பதில் கூறினார் அபூ உபைதா ரழி அவர்கள்.
அபூ உபைதா ரழி அவர்களின் இந்தப் பதிலைக் கேட்ட இக்ரிமா என்ற அந்தத் தோழர் அபூ உபைதா ரழி அவர்களே.. நான் இஸ்லாத்தினை எனது வாழ்வியல் நெறியாக ஏற்றுக் கொள்ளுமுன் இறைநிராகரிப்பாளர்களின் கூடாரத்தில் இருந்து கொண்டு முஸ்லிம்களுக்கு எதிராகக் கலந்து கொண்ட போர்களில் கூட நான் புறமுதுகிட்டு ஓடாதவன்.
இன்றைக்கு சுவனம் என்னை அழைக்கும் பொழுது நான் திரும்பியா ஓடி விடுவேன்.. இல்லை இல்லை.. என்று கூறியவாறே.. எனது தோழர்களே.. என்னைப் பின்பற்றி வாருங்கள் என்று கூவியவாறே.. தனது தோழர்களை அழைத்துக் கொண்டு எதிரிகளை ஊடறுத்துக் கொண்டு வாளைச் சுழற்றிக் கொண்டே சென்றார்.
சற்று நேரத்திற்கெல்லாம் எதிரியின் வாள் இக்ரிமா ரழி அவர்களைப் பதம் பார்க்க சுவனத்தின் சுகந்தத்தை.. அவர் அடைய நினைத்த அந்த குளிர்ச்சியான சோலைகளுக்குள் நுழைந்து விட்டார்.
இன்னுமொரு சம்ப்பவம்... இந்த யர்முக் போரில் தான் இறைத்தூதர் ஸல் அவர்கள் முஸ்லிம்களிடத்தில் ஏற்படுத்தி வைத்திருந்த சகோதரத்துவமும் இன்னும் தியாகமும் மீண்டும் ஒரு முறை வெளிப்பட்டது.
இதனைப் பார்த்த ஒருவர் அவர்களுக்குத் தண்ணீர் கொடுப்பதற்காக அருகில் சென்றால் அவர் தனக்கு அருகில் தாகத்தோடு போராடிக் கொண்டிருப்பவருக்கு முதலில் தண்ணீர் கொடுக்கும்படி கூறுகிறார்.
அவரிடம் தண்ணீர் கொடுக்கச் சென்றால் தன்னை அடுத்து தாகத்தால் வாடிக் கொண்டிருக்கக் கூடியவருக்கு முதலில் தண்ணீர் கொடுத்து வரும்படிக் கூறுகிறார்.
மீண்டும் மூன்றாமவருக்கு அருகில் சென்று தண்ணீர் கொடுக்கச் சென்ற பொழுது அவர் முதல் நபருக்குத் தண்ணீர் கொடுத்து வருமாறு கேட்டுக் கொள்ள இவ்வாறாக தண்ணீரை யாருக்கும் கொடுக்க இயலாமல் சுற்றிச் சுற்றி வந்த பொழுது இறுதியில் தண்ணீர் குடிக்காமலேயே மூவரும் மரணமடைந்து விட்ட காட்சி அங்கே நடந்தது.
ரோமப் படைக்கு தலைமை தாங்கி வந்திருந்த தளபதிகளுள் ஒருவரான ஜர்ஜாஹ் என்பவர் காலித் பின் வலீத் ரழி அவர்களைச் சந்தித்து காலித் பின் வலீத் அவர்களே.. நான் கேட்கும் கேள்விகளுக்கு ஒளிவு மறைவின்றி உண்மையான பதிலை நீங்கள் கூற வேண்டும்.
உங்களது இறைத்தூதர் ஸல் அவர்கள் வானத்திலிருந்து பிரத்யேகமாக வாளொன்றைப் பெற்று உங்களிடம் கொடுத்துள்ளார்களோ.. ஏனெனில் உங்களைச் சந்திக்கும் எதிரிகள் எல்லோரும் தோற்று ஓடுகின்றார்களே.. அதனால் தான் கேட்கின்றேன் என்றார் ஜர்ஜாஹ்.
முன்பொரு காலத்தில் இறைத்தூதர் ஸல் அவர்களையும் அவர்களைப் பின்பற்றியவர்களையும் குறிப்பாக இஸ்லாத்தின் கொடிய விரோதியாக இருந்தவன் தான் நான்.
அல்லாஹ் எனது இதயத்தில் இஸ்லாத்தின் வெளிச்சத்தை ஏற்றி வைத்தான் நான் இறைத்தூதர் ஸல் அவர்கள் முன்னிலையில் சத்தியத்தை ஏற்றுக் கொணடேன் இஸ்லாமிய அணியில் நானும் ஒருவனானேன்.
ஒரு முறை இறைத்தூதர் ஸல் அவர்கள் என்னை பார்த்துக் கூறினார்கள் காலித் பின் வலீத் ரழி அவர்களே.. நீங்கள் அல்லாஹ்வின் வாள்.. உங்களது வாள் வலிமையானது எதிரிகளின் வல்லமையை அழித்தொழிக்கும்.
இறைவன் ஒருவனே.. வணங்கத்தக்க இறைவன் அல்லாஹ்வைத் தவிர வேறு யாருமில்லை என்று சான்று பகருமாறு மக்களை அழைக்கின்றோம் என்று கூறினார் காலித் பின் வலீத் ரழி அவர்கள்.
காலித் பின் வலீத் ரழி அவர்களின் விளக்கத்தினால் கவரப்பட்ட ஜர்ஜாஹ் என்ற அந்த ரோமப் படைத்தளபதி காலித் பின் வலீத் ரழி அவர்களே.. நான் இஸ்லாத்தை ஏற்றுக் கொள்ள விரும்புகின்றேன்.
வணங்கத்தக்க இறைவனாக அல்லாஹ்வை ஏற்றுக் கொள்கின்றேன் அவனால் அனுப்பி வைக்கப்பட்ட தூதர் முஹம்மது ஸல் அவர்களையும் ஏற்றுக் கொள்கின்றேன் என்று கூறி இஸ்லாத்தை ஏற்றுக் கொண்டார்.
காலித் பின் வலீத் ரழி அவர்களின் ஆலோசனைப்படி குளித்துத் தன்னைத் தூய்மைப்படுத்திக் கொண்டு வந்த ஜர்ஜாஹ் அவர்கள் காலித் பின் வலீத் ரழி அவர்களின் திருக்கரங்களினால் இஸ்லாத்தினை ஏற்றுக் கொண்டார்கள்.
தான் படை நடத்தி வந்த ரோமப்படைக்கு முடிவுரை எழுதி விட்டு இஸ்லாமிய அணியில் இணைந்து முகவுரை எழுதத் தயாராகி விட்டார் அந்தத் தளபதி.
ரோமப்படைக்குத் தளபதியாக வந்தவர் இப்பொழுது இஸ்லாமிய அணியில் காலித் பின் வலீத் ரழி அவர்களின் தலைமையின் கீழ் சாதாரணப் படைவீரராகப் பணியாற்ற ஆரம்பித்த அவர் இஸ்லாத்தின் மேன்மைக்காகவும் இன்னும் தானும் உயிர்த்தியாகியாக மாறி அந்த சுவனத் தென்றலைச் சுவாசிக்கப் புறப்பட்டு விட்டார்.
என்னே.. அவரது தியாகம்... அவர் இஸ்லாத்தினை ஏற்றுக் கொண்டதற்கும் அவர் உயிர் தியாகியாக மாற்றம் பெறுவதற்கும் இடைப்பட்ட காலப் பகுதியாக இந்த இரண்டு ரக்அத் தொழுகைக்கான நேரம் மட்டுமே தடையாக இருந்தது.
சற்று முன் இறைநிராகரிப்பாளர்களின் அணியில் இருந்தவர் அடுத்த நிமிடம் இறைநம்பிக்கையாளராக மாற்றம் பெற்று சில நிமிடங்களிலேயே உயிர்த்தியாகிகளின் பட்டியலில் சேர்ந்து விட்ட அவர் மிகப் பெரும் அதிர்ஷ்டசாலி தான்.
இறுதி நிலை எதிரிகளின் நெஞ்சங்களில் அச்சத்தை விதைத்த அந்த வீரத்தின் விளை நிலத்தில் மரணத்தின் விதைகள் வளர்ந்து விருட்சமாக வளர ஆரம்பித்தன.
அப்பொழுதெல்லாம் உயிர்தியாகியாக மாறி சுவனத்துத் தோட்டங்களிலும் இறைவனுடைய அர்ஷிலும் பச்சைப் பறவையாகப் பறந்து திரியத் துடித்தேனே.. எனது உடலில் தான் எத்தனை எத்தனை தழும்புகள்.. இதில் ஒன்றாவது என்னை உயிர்த்தியாகியின் அந்தஸ்தில் சுவனத்தில் சேர்க்கவில்லையே.. எனது ஆசைகள் நிறைவேறாத நிலையில் மரணம் என்னைத் தழுவுகின்றதே.. என்று குமுறிய அவரது விழிகளிலிருந்து கண்ணீர் பெருக்கெடுத்தோடியது.
காலித் பின் வலீத் ரழி அவர்கள் இறுதியாக விட்டுச் சென்றவைகள் அவரது ஆயுதமும் அவரது குதிரையும் தான் என்பதைக் கேள்விப்பட்ட உமர் ரழி அவர்கள் உண்மையில் அவர் மிக உயர்ந்த மனிதர் தான் என்று புகழாரம் சூட்டினார்கள்.
எப்பொழுது உமர் ரழி அவர்களின் அந்த உத்தரவு கிடைத்ததோ அப்பொழுதே தனது பதவியைக் காலி செய்து விட்டு எந்த முணுமுணுப்பும் காட்டாமல் அடுத்தவருக்கு வழி விட்டதோடு சாதாரணப் படைவீரராகவே தனது இறுதிக் காலம் வரை செயலாற்றி வந்தார்.
உன்னதமான நோக்கங்களுக்குச் சொந்தக்காரரான அவர் இஸ்லாமும் அதன் கொள்கைகளும் இந்தப் பூமியில் நிலைபெற வேண்டும் இறைவனது சத்திய வார்த்தைகள் இந்தப் பூமிப் பந்தை ஆள வேண்டும் அதற்காக உடலாலும் பொருளாலும் உயிராலும் சேவை செய்வது ஒன்றே குறிக்கோளாகக் கொண்ட அந்த உத்தமர் அதற்காக தளபதிப் பொறுப்பில் இருந்து தான் செயல்பட முடியும் என்றில்லாமல் சாதாரணப் படைவீரனாகவும் இருந்து செயல்பட முடியும் என்பதை நிரூபித்துக் காட்டினார்.
இஸ்லாத்தை மேலோங்கச் செய்ய வேண்டும் என்பதற்காக அவர் தொடர்ந்து போர்களில் கலந்து கொண்டதன் காரணமாக அவரது உடலின் ஒவ்வொரு பாகமும் விழுப்புண்களாகல் சூழப்பட்டிருந்தது இன்னும் ஒவ்வொரு பாகமும் வலியால் ரணமாகி வேதனையைத் தந்து கொண்டிருந்தன.
அவரது உடல் அவரது இல்லத்திலிருந்து வெளிக் கொண்டு வரப்பட்ட பொழுது கண்ணீருடன் தனது மகனை அனுப்பி வைத்த அவரது தாயார் மகனே.. நீ வாழ்ந்த காலங்களில் சிங்கத்தை விட வீரமாக வாழ்ந்தாய்.
அதே போல நதியை விட பிறர் மீது கருணையைப் பொழிந்து வாழ்ந்தாய் என்று புகழாரம் சூட்டிய அவரது தாய் இன்னும் மகனே.. எவ்வாறு சிங்கம் தனது குட்டிகளை அரவணைத்துப் பாதுகாக்குமோ அது போல இந்த இஸ்லாமிய உம்மத்தைப் பாதுகாத்து வளர்த்து வந்தாய்.
அவன் எப்பொழுதும் என்னை சந்தோஷமாகவே வைத்திருந்தான் எனவே யா அல்லாஹ்.. மறுமை நாளிலே அவனுக்கு நீ சந்தோஷத்தை அளிப்பாயாக என்றும் காலித் பின் வலீத் ரழி அவர்களின் தாயார் தனது மகனின் மறுமைக்காகப் பிரார்தித்தார்கள்.
காலித் பின் வலீத் ரழி அவர்களின் தாயாரது பிரார்த்தனைகளின் வரிகளைக் கேள்விப்பட்ட உமர் ரழி அவர்கள் அவரது தாயார் கூறிய அனைத்தும் உண்மையே.. அவர் கூறிய அனைத்திற்கு உரித்தானவரே.. என்று புகழாரம் சூட்டினார்கள்.
தளபதியை இழந்த தோழர்களின் இதயங்கள் சோகத்தால் எரிமலையாகக் குமுறிக் கொண்டிருந்தாலும் இறைவனின் முடிவை ஆமோதித்தவர்களாக அமைதி காத்தார்கள் முழுச் சூழ்நிலையும் நிசப்தமாக இருந்தது.
அமைதி.. அமைதி... பூரண அமைதி... வெற்றியைத் தவிர வேறெதனையும் பெற்றுத் தராத அந்தத் தளபதியின் உடல் மண்ணிற்குள் வைக்கப்பட்டதும் குமுறிக் கொண்டிருந்த எரிமலைகள் இப்பொழுது உதடுகளின் ஓரத்தில் வந்து நின்று வெடிக்கக் காத்திருந்தன.
ஒவ்வொரு போரிலும் தனது தலைவனை முதுகில் சுமந்து கொண்டு தனது தலைவன் இடும் கட்டளைகளுக்கு மாறு செய்யாமல் எதிரிகளை ஊடறுத்துச் சென்று தலைவனின் பணியை எளிதாக்கியவரும் இந்தத் தோழர் தான்.
ஆம்.. அந்தத் தோழர் யாருமல்ல.. காலித் பின் வலீத் ரழி அவர்கள் கலந்து கொண்ட அனைத்துப் போர்களிலும் கலந்து கொண்ட அவரது குதிரையான அஸ்கர் தான் அந்தத் தோழர்.
இனி தனது தலைவனை என்றுமே நாம் பார்க்கப் போவதில்லை என்று அறிந்த அஸ்கரின் கண்களில் இருந்து கண்ணீர் முத்துக்கள் திரண்டு முத்துக்கள் திவளைகளாக அதனது கண்ணத்தை நனைத்துக் கொண்டு காற்றாற்று வெள்ளமாக உருண்டோடிக் கொண்டிருந்தது.
அமைதியைக் கிழித்துப் போட்டது அஸ்கரின் கண்ணீர் எரிமலையாய் வெடித்துச் சிதறின தோழர்களின் இதயச் சிரைகள்.. அஸ்கரின் கண்களில் வழிந்தோடிய கண்ணீரைக் கண்ட தோழர்களது இதய எரிமலை வெடித்துச் சிதறின உதடுகள் துடித்தன.. கண்கள் கண்ணீரைச் சொறிய ஆரம்பித்தன.
இன் பொய்யாட்டம் திரைப்பட மலையக மக்களின் போராட்டமும் ஜமால் கஷோக்கியின் மரணமும் இந்த வாரம் இது தான் பேச்சு துருவா விக்ரம் ரைசா கலக்கும் வர்மா திரைப்பட ஒட்டக இறைச்சி பிரியாணி சாப்பிட்டு இருக்கீங்களா ?
ஜப்பானின் மிகப்பெரிய நிறுவனமான வின் கார் உற்பத்தி காணொளி கெளதம் கார்த்திக் மஞ்சிமா மோகன் நடிப்பில் அதிரடி திரைப்படம் தேவராட்டம்